समय-समय पर वजुभाई पर आरोप भी लगते रहे. उन पर आरोप लगे कि राजकोट में बड़े बिल्डरों से संपर्क के चलते उनकी भी रियल-स्टेट संपत्ति बढ़ रही है, लेकिन इन आरोपों का उनके व्यक्तित्व पर कोई असर नहीं पड़ा. वजुभाई को उनके विधानसभा क्षेत्र में मज़ेदार और जादुई भाषणों केलिए जाना जाता है. उन्हें लोगों की भीड़ जुटाने में माहिर समझा जाता है. उनकी छवि एक बेहद सामाजिक व्यक्ति के तौर पर है जो दोस्तों-रिश्तेदारों और दूसरे सामाजिक समारोहों में शिरकत करना पसंद करते हैं. इन सबसे इतर वजुभाई अपने कुछ बयानों के चलते विवादों में भी रहे.